Villy Sørensen

Villy Sørensen (født 13. januar 1929 på Frederiksberg, død 16. december 2001 i Hellerup) var en dansk filosof og forfatter. Som en markant personlighed i dansk kulturliv gennem et halv århundrede stod han bag flere kulturpolitiske projekter, bl.a. tidsskriftet Vindrosen.

Sørensen blev født i1929 og voksede op i den københavnske bydel Valby. Han studerede efter sin studentereksamen fra Vestre Borgerdyd Gymnasium filosofi på Københavns Universitet og i Freiburg (Breisgau). Pga. utilfredshed over universitetet forlod han sine universitetsstudier for at fortsætte på egen hånd og videreudviklede sig som kritiker og forfatter. Efter inspiration af Franz Kafkas værker skrev han novellesamlingen Sære Historier, der dog blev afvist af redaktør Ole Wivel på Wivels Forlag. Det lykkedes ham i stedet at få den udgivet i 1953 på Gyldendals Forlag.
To år efter udgav Sørensen novellesamlingen Ufarlige historier. Fra denne tid stammer den sorthumoristiske horrornovelle Blot en drengestreg.

I perioden mellem 1959 og 1963 redigerede han litteraturtidsskriftet Vindrosen (tidsskrift) sammen med Klaus Rifbjerg, der var hans gamle skolekammerat. Sørensen og Rifbjerg udviklede et nært og produktivt samarbejde. I 1962 modtog han Det Danske Akademis pris og fra 1965 var han medlem af Akademiet. I 1974 modtog han Nordisk Råds litteraturpris for bogen Uden mål - og med. Moralske tanker, og i 1979 blev han æresdoktor ved Københavns Universitet. Han var i perioder kandidat til Nobelprisen i litteratur.

Han døde d. 16. december 2001 og blev begravet på Taarbæk Kirkegård.

Bibliografi

Bøger 
 Sære historier, 1953
 Ufarlige historier 1955
 Digtere og dæmoner: fortolkninger og vurderinger, 1959
 Hverken-eller – kritiske betragtninger, 1961
 Nietzsche, 1963
 Formynderfortællinger, 1964
 Kafkas digtning, 1968
 Mellem fortid og fremtid – kronikker og kommentarer, 1969
 Schopenhauer, 1969
 Uden mål – og med – moralske tanker, 1973
 Seneca – humanisten ved Neros hof (1976)
 Oprør fra midten, Sammen med Niels I. Meyer & K. Helveg Petersen 1978
 Den gyldne middelvej og andre debatindlæg fra 70erne, 1979
 Vejrdage, 1980
 Røret om oprøret – mere om midten, Sammen med Niels I. Meyer & K. Helveg Petersen 1982
 De mange og de enkelte og andre småhistorier, 1986
 Demokrati og kunsten, 1988
 Tilløb – dagbog 1949-53, 1988
 Apollons oprør – de udødeliges historie, 1989
 Forløb – dagbog 1953-61, 1990
 Den frie vilje – et problems historie, 1992
 Jesus og Kristus, 1992
 Perioder – dagbog 1961-1974, 1993
 En glashistorie – og andre noveller, 1995
 På egne veje – erindring, kommentar, polemik, 2000
 55 bagateller, 2003

Noveller 
 Blot en drengestreg, 1953 (genudgivet 1996 med illustrationer af Pernille Kløvedal Helweg)
 De to tvillinger, 1953
 Hjemvejen, 1955
 De Dødsdømte, 1986

Børnebøger 
 Aladdin og den vidunderlige lampe, 1981
 Ragnarok – en gudefortælling, 1982
 Den berømte Odysseus, 1988
 Historien om Ødipus, 1995
 En ensom fugl – H.C. Andersens livs historie fortalt for børn, 2000
 Vintereventyr, 2000

Eksterne henvisninger 
 Dansk websted med oplysninger omkring Villy Sørensen 
 Fra DR Internet Læremidler præsenteres Villy Sørensen med lyd- og videoklip, samt lille biografi og gennemgang af forfatterskab 
 Oversigt over priser, legater mv., som Villy Sørensen har modtaget på litteraturpriser.dk
 Forfatterweb
 Dansk Litteratur Centers forfatterprofil med introduktion til forfatterskabet, biografi, bibliografi, tekstuddrag, anmelderklip mv.. 
 Anmeldelse af Essaysamlingen På egne veje i tidsskriftet Standart 
 Anmeldelse af Seneca i Standart 
 Anmeldelse af Villy Sørensens dagbøger i Bogens Verden, af Erik Skyum-Nielsen
 
 Fra den finske litteraturside Pegasos fås dette glimrende forfatterportræt på engelsk
 Bibliografi over artikler om Villy Sørensen. 
 Værket gennemgås kort, og der henvises til sekundær litteratur om værket, samt til links. 
 Villy og Sørensen – skitse til genlæsning af et forfatterskab

Noter 

Filosoffer fra Danmark
Novelleforfattere fra Danmark
Det Danske Akademi
Danskere nomineret til Nordisk Råds Litteraturpris
Modtagere af Nordisk Råds Litteraturpris
Personer fra København
Personer i Kraks Blå Bog (afdøde)
Børnebogsforfattere fra Danmark
Æresdoktorer ved Københavns Universitet
Dansksprogede forfattere fra Danmark
Modtagere af Søren Gyldendal-prisen
Studenter fra Københavns Åbne Gymnasium
Det Danske Akademis Store Pris
Modtagere af Amalienborg-prisen
Modtagere af Holbergmedaljen